ครับ ผมมีอาการร้อนใน เมื่อยตัวปวดกล้ามเนื้อ มีไข้ ปวดหัว เเล้วมีอาการมือสั่น อ่อนเพลีย หิวน้ำเป็นกำลังครับ ถ่ายสีดำ ฉี่สีเขียว
สวัสดีค่ะ อาการไข้ ปวดเมื่อยตามตัวนั้นอาจมีสาเหตุจาก-คออักเสบ ถ้ามีเจ็บคอ ไอ ร่วมด้วย-แผลร้อนในที่เป็นแผลตุ่มหนองในปาก หากเป็นแผลขนาดใหญ่ หรือมีหลายตำแหน่ง อาจทำให้เกิดไข้ได้เชนกัน-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือด-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำหากมีอาการดังกล่าวไป ควรไปพบแพทย์เพื่อตรวจร่างกายและตรวจเลือดตามระบบนั้นๆเพิ่มเติมค่ะการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนให้เพียงพอ